มีอะไรกับเเฟน เเล้วไม่ได้ใส่ถุง เเล้วกินยาคุมฉุกเฉิน เเต่ประจำเดือนไม่มา จะท้องมั้ย?
สวัสดีค่ะ ยาคุมกำเนิดแบบฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์ดังนั้นหากรับประทานภายในช่วงดังกล่าวมา โอกาสตั้งครรภ์มีได้น้อยผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะดังนั้นประจำเดือนอาจคลาดเคลื่อนได้บ้าง แต่ไม่ควรเกิน 35 วันจากครั้งก่อนหากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก